margarin - Steiner Kristóf receptjei
komment hozzászólás ↵	Malawach, a jemeni lángos
2012.05.09. 22:19 Ma egy csodálatos nap virrad rád, ugyanis megismerhetsz egy olyan finomságot, amely életed végéig elkísér majd. Ezt azért tudom, mert minden barátom, aki meglátogatott Tel Avivban totálisan odavolt érte, és bár sokáig magam sem tudtam, hogyan készül ez a csoda, hosszas kutatómunka után megtaláltam a tökéletes malawach receptet.Budapest néhány hummuszbárjában mézzel szolgálják fel édességként, de Jemenben ez tulajdonképpen a mindennapi kenyér. Persze eszik desszertként is, de pita helyett is imádják. Ilyenkor hummuszt és zöldségeket pakolnak rá, majd feltekerik, mint a mexikóiak a tortillát. Mivel kör alakú, cikkekre is vághatod, és akkor mártogatós ínyencség lesz belőle, mintha nachos háromszögeket tunkolnál. Bármilyen szósz csodálatos mellé, de az én kedvenceim a már veled is megosztott tahinim, és a Petra kedvenc szósza néven világkarriert befutott szójás-fokhagymás-csilis mártogatósom.
komment hozzászólás ↵	Brownie
2012.01.25. 16:53 Késő éjszaka volt, mikor a londoni házunk konyhájában még javában izzott a sütő, és forogtak a fakanalak: életemben először “rendelésre” sütöttem. Aki követi a pályámat, vagy picit is ismer, pontosan tudja, hogy a sütés és főzés évek óta a szenvedélyem, és most, hogy a londoni Organic & Natural felkért, hogy süssek és szállítsak nekik vegán muffinokat és tortákat, egy újabb merész álmom vált valóra. Jesszus, akkor te nyúlkaját eszel?” – kérdezik tőlem gyakorta azok, akik el sem tudják képzelni a kulináris kéjeket zsír, tojás és tejtermék nélkül. Lassan egy éve vagyok meggyőződéses vegán, és bármilyen hihetetlen, semmi sem hiányzik az asztalunkról. Sütök foszlós kalácsot, kelesztek pizzát, főzök magyaros pörkölteket és főzelékeket, imádok az indiai és mexikói ízekkel kísérletezni, és mindennél jobban szeretem, mikor egy gőzölgő, kívül ropogós, belül pedig csokoládéfolyótól duzzadó brownie-t halmozhatok fel az asztal közepére. Mivel rendszeresen kapok üzeneteket, hogy mikor osztom már meg a receptjeimet a nagyvilággal, ezért úgy határoztam, mától kezdve a finomságok is helyt kapnak itt a blogon. A brownie azért tökéletes kezdés az újonc vegánoknak, mert – szemben a flancos tortákkal és szofisztikált croissant-okkal – nem kell csinosnak lennie. Épp ellenkezőleg: minél dekadensebben omladozik, minél csábítóbban peregnek le a csokimorzsák a tálca szélén, annál biztosabb, hogy holnap ilyenkorra egy falat sem marad a desszertből. Tipikusan az az édesség, ami éppolyan rövid idő alatt fogy el, mint amilyen hamar elkészítettem. Mivel meggyőződésem, hogy a mérlegek – a fürdőszobában és a konyhában egyaránt – a Sátán cimborái, ezért én a lakás “összes termeiből” száműztem őket. Ahogy a kedvenc farmerom tökéletesen elegendő ahhoz, hogy megállapítsam, nem vittem-e túlzásba a csokoládémámort, egy egyszerű csésze is éppen elég segítség a méricskéléshez. Nagyjából két és fél decis bögrével számoljunk, de persze ez sem szentírás.